
ЗАХИРАМЖА
Оросой Холбоото Уласай 1993.05.14-нэй № 4979-1 дугаарай «Мал эмнэлгэ тухай» Хуули ёһоной 3.1 статьягай 1-дэхи хубиин 2-дохи пункттай зохилдуулан, Оросой Холбоото Уласай Хүдөө ажахын яаманай 2020.11.25-най № 705 дугаарай захиралаар баталагдаһан галзуурха үбшэндэ дайрагдаһан малай үбшэнэй һүжэрһэн газарта үбшэ усадхажа, саашадаа дэлгэрхэгүйнь тула һэргылэмжын, карантин табижа, хорюулай хэмжээнүүдые абалгын Мал эмнэлгын гуримуудай 35-дахи пунктда үндэһэлэн, Мал эмнэлгын Буряад Уласай Хүтэлбэриин дарга Е.Г. Цыренжаповагай 2025.02.18-най № 76-01-29-И672/25 зууршалгаар тодхогдоһон карантин болюулха:

1. Буряад Уласай Улаан-Үдэ хотын Забайкальский оршон газарай захиргаанай дэбисхэр дээрэ малай галзуурха үбшэнһөө һэргылһэн карантин болюулха.

2. Мал эмнэлгын Буряад Уласай хүтэлбэри (Цыренжапова Е.Г.) Буряад Уласай дэбисхэр дээрэ малай галзуурха үбшөөр үбдэхэгүйн түлөө һэргылэмжын ажал эмхидхэжэ, ябуулжа байха ёһотой.

3. Буряад Уласай Толгойлогшын 2024.12.13-най № 122 захирамжа хүсэнһөө буураа гэжэ тоолохо. 

4. Тус захирамжа албан ёһоор хэблэгдэһэн үдэрһөө хүсэндөө орохо.

